[bookmark: _GoBack]Z á p i s n i c a
zo zasadnutia Komisie finančnej pre správu obecného majetku obce Jaslovské Bohunice

Termín konania:	7.12.2016

Miesto konania:	Obecný úrad Jaslovské Bohunice

Prítomní: podľa  prezenčnej listiny:	Ing.Pavol Miklošovič – predseda
					Ing.Peter Slivenský – člen
					PhDr. Kristína Huttová – člen
					Ing.Branislav Fitoš - člen	
					Božena Krajčovičová-starostka
					Ing.Daniela Heribanová-ved.odd.Správy OcÚ
					Ing.Maroš Dunda-ved.odd.ŽP a správy majetku	
				            Jaroslava Ťažká – zapisovateľka
					PhDr.Martina Valková-riaditeľka ZpS
	                                 		Ing.Vladimír Pekár-poslanec

	Rokovanie komisie finančnej pre správu obecného majetku otvoril predseda komisie Ing.Pavol Miklošovič. Privítal prítomných a oboznámil ich s programom rokovania komisie:
	
1. Návrh rozpočtu obce na roky 2017-2019
2. Vyhodnotenie doručených pripomienok k Návrhu rozpočtu na rok 2017

Členovia komisie k predloženému návrhu programu rokovania komisie nemali pripomienky. 

Ad. 1:	
Komentár k návrhu rozpočtu v častí príjmov a bežných výdavkov predniesla Ing.Daniela Heribanová. S návrhom rozpočtu rozpočtovej organizácie Zariadenie pre seniorov oboznámila členov komisie riaditeľka zariadenia PhDr.Martina Valková.

Príjmová časť rozpočtu:

Bežné príjmy obce: 		4,099.765,- €
Zariadenie pre seniorov:	   280.000,- €
Školstvo:			   434 550,- €
Bežné príjmy spolu:		4,814.315,- €
Kapitálové príjmy:		   500.000,- €	
Finančné operácie:               2,350.000,-€


Výdavková časť rozpočtu – bežné výdavky

Predseda komisie upozornil na skutočnosť, že v navrhovanom rozpočte bežných výdavkov na rok 2017 je navýšenie čiastky oproti bežným výdavkom roka 2016 o cca 330 tis. €.

Starostka obce Božena Krajčovičová a Ing. Daniela Heribanová,Ing.Maroš Dunda zdôvodnili toto navýšenie niektorými zásadnými položkami, najmä:
· zvýšenie mzdových a odvodových nákladov o 5 % v súlade s platnou legislatívou 
· cca 100 tis. € ako odvod DPH pri predaji pozemkov v lokalite Panské diely
· cca o 20 tis. € navýšenie nákladov na likvidáciu divokých skládok
· cca 24 tis. € na servis požiarnej techniky, ktorá je v zlom stave, neprešla tech. kontrolou
· cca 40 tis € na servis verejného osvetlenia – nahradenie sodíkových svietidiel LED svietidlami
· navýšenie dotácií organizáciám podľa ich žiadostí o 47.860,-€ oproti roku 2016


Finančná komisia sa zaoberala posúdením doručených žiadostí o dotácie z rozpočtu obce pre jednotlivé športové organizácie a občianske združenia, ktoré sú v rozpočte obce zahrnuté v programoch č.7,8,10 a 11. Vzhľadom na skutočnosť, že v roku 2017 obec nepredpokladá navýšene príjmov oproti roku 2016, komisia odporúča zachovať dotačnú politiku na úrovni roku 2016.

Uznesenie č.1 : Finančná komisia doporučuje OZ v rozpočte na rok 2017 zachovať absolútnu čiastku určenú na dotácie oprávnených žiadateľov na úrovni roku 2016
Hlasovanie: Za		4
                    Proti		0
	        Zdržal sa  	0


Predseda komisie Ing. Pavol Miklošovič  navrhol v Programe 11 Ochrana a bezpečnosť vylúčiť z rozpočtu čiastku 15 000,-€ na interiérové vybavenie požiarnej zbrojnice, nakoľko platná  zmluva na  rekonštrukciu  hasičskej zbrojnice je až do júna 2018 a preto nemá význam rozpočtovať interiér v roku 2017.

Uznesenie č. 2: Finančná komisia doporučuje OZ vylúčiť z rozpočtu bežných výdavkov čiastku 15.000,- € na interiérové vybavenie požiarnej zbrojnice
Hlasovanie: Za		4
                    Proti		0
	        Zdržal sa  	0

Program 12 Správa obce – komisia sa zaoberala návrhom PhDr. Kristíny Huttovej zvýšiť mzdové prostriedky na mzdy a platy o 3500,- € na zohľadnenie pribúdajúcej administratívnej agendy obecného úradu. 

Uznesenie č. 3: Finančná komisia doporučuje OZ zvýšiť prostriedky na mzdy a platy v programe 12 – položka 610 o 3500 ,-  € na sumu 180 000,-€
Hlasovanie:
Za		4
Proti                0
Zdržal sa         0


Výdavková časť rozpočtu – kapitálové výdavky

Komentár k návrhu kapitálového rozpočtu na roky 2017-2019 predniesla starostka obce Božena Krajčovičová.

V programe 9.1 Rozvoj obce zdôvodnila potrebu navýšenia položky 711-Nákup pozemkov 50 000,- € o čiastku 30 000 €, spolu 80 000,-€. Zvýšený nákup pozemkov  vyžaduje realizácia pripravovaných investičných akcií v roku 2017.

Uznesenie č.4: Finančná komisia doporučuje OZ zvýšiť položku 711 Nákup pozemkov 
v programe 9.1 na čiastku 80 000,-€
Hlasovanie:
                    Za		4
                    Proti		0
	        Zdržal sa  	0


Predseda komisie Ing. Pavol Miklošovič vyslovil nesúhlas s navrhovanou výškou kapitálových výdavkov  3,773.800 ,- €, pričom podstatná časť a to 2,350.000,- €  má byť krytá z rezervného fondu.
Vzhľadom na pripravenosť investičných akcií z hľadiska projektovej prípravy, stavebných povolení, verejných obstarávaní je nereálne, aby obec v roku 2017 preinvestovala navrhovanú čiastku.
V rozpočte sú tiež zahrnuté kapitálové výdavky na akcie, kde ešte nie je známa celková predpokladaná výška rozpočtových nákladov, ako napr.:
· Rekonštrukcia sietí a parkovania na Sídlisku
· Infraštruktúra Panské diely – Dubová ulica

Uznesenie č.5: Finančná komisia doporučuje starostke obce Božene Krajčovičovej pripraviť na rokovanie obecného zastupiteľstva plán jednotlivých investičných akcií na roky 2017-2019, na ktoré je spracovaná projektová dokumentácia a je známa celková cena realizácie. Predložený plán investičných akcií pomôže obecnému zastupiteľstvu určiť priority rozvoja obce v rokoch 2017-2019.
Hlasovanie:
                    Za		4
                    Proti		0
	        Zdržal sa  	0

Ad. 2: 

V zákonnej lehote boli doručené pripomienky k Návrhu rozpočtu obce Jaslovské Bohunice na roky 2017-2019 od Ing.Jozefa Čápku a Ing.Mariána Vajdečku.
Stanovisko k obom pripomienkam predniesla starostka Božena Krajčovičová.

Uznesenie č.7: Finančná komisia berie na vedomie stanovisko starostky obce k pripomienkam   Ing.Jozefa Čápku a Ing.Mariána Vajdečku.
                         
Hlasovanie: Za		4
                    Proti		0
	        Zdržal sa  	0

Na záver predseda komisie poďakoval prítomným za účasť a spoluprácu v roku 2016.

V Jaslovských Bohuniciach dňa 7.12.2016


Zapísala: Jaroslava Ťažká			                                

 Ing. Pavol Miklošovič
							                            predseda komisie
